Document ID: /roh_data/filtered/fineweb-2-filterrobots_roh.jsonl.gz/1377

Las expensas per la sanadad s'augmentan quest e l'auter onn pli fitg ch'il 2015. Quai spetga il post per la perscrutaziun da la conjunctura KOF da l'ETH Turitg.
Per quest onn quinta il KOF cun in augment da 3,6%, per l'auter onn cun in augment da 3,9%. Tenor il KOF saja in dals motivs ch'i dat adina dapli persunas attempadas e veglias.
Custs da medicaments pli bass
L’augment dals custs da 2,7% il 2015 saja stà moderà, scriva il KOF. La raschun per l’augment pli pitschen sajan stads pli bass custs per medicaments e la flaivla conjunctura. Uschia èn vegnids spargnads radund 720 milliuns francs.
Augment tar fisioterapia e Spitex
Il 2017 vegn l’economia probablamain puspè ad esser pli dinamica, las pajas vegnan a crescher. Perquai quinta il KOF er cun pli auts custs da sanadad, totalmain cun 78,7 milliardas francs.
Las expensas per fisioterapia, tractaments ambulants en ospitals u praticas da medis e per la sparta Spitex vegnan a crescher surproporziunalmain.
RR novitads 11:00